ananddey/assamese-wiki-corpus huggingface dataset:
ফৰাচী ভাষা

ফৰাচী (français) ভাৰত-ইউৰোপীয় পৰিয়ালৰ এটা ৰোমান ভাষা৷ আন সকলো ৰোমান ভাষাৰ দৰেই ই ৰোমান সাম্ৰাজ্যৰ ভলগাৰ লেটিন ভাষাৰ অন্তৰ্গত। ফৰাচী ভাষা ২৭খন দেশৰ চৰকাৰী ভাষা, লগতে বিশ্বৰ ভৌগোলিকভাৱে ব্যাপক ভাষাসমূহৰ ভিতৰত অন্যতম। ই ফ্ৰান্স, বেলজিয়াম, চুইজাৰলেণ্ড, মনাকো, ফ্ৰাংকোফোন আফ্ৰিকা, কানাডা আদি অঞ্চলৰ মুখ্য ভাষা। ফৰাচী ভাষাত প্ৰায় ৩১ কোটি ভাষী আছে বুলি অনুমান কৰা হৈছে, ইয়াৰে প্ৰায় ৮ কোটি লোক স্থানীয় ভাষী। অ'আইএফৰ মতে, ২০২২ চনৰ হিচাপত বিশ্বজুৰি প্ৰায় ৩২.১ কোটি লোকে এই ভাষাটো ক'বলৈ সক্ষম।

লিখন ব্যৱস্থা

বৰ্ণমালা

ফৰাচী ভাষা লেটিন লিপিৰ ২৬টা আখৰেৰে লিখা হয়, স্বৰবৰ্ণত চাৰিটা ডায়েক্ৰিটিক দেখা যায় (circumflex accent, acute accent, grave accent, diaeresis) আৰু cedilla "ç" ব্যৱহাৰ কৰা হয়।

দুটা লিগাচাৰ আছে, "œ" আৰু "æ", কিন্তু সমসাময়িক ফৰাচী ভাষাত ইয়াৰ ঠাইত "oe" আৰু "ae" ব্যৱহাৰ কৰা হয়, কাৰণ ফৰাচী ভাষী দেশসমূহত ব্যৱহৃত AZERTY কিবৰ্ড বিন্যাসত লিগাচাৰসমূহ দেখা নাযায়। অৱশ্যে আনুষ্ঠানিক আৰু সাহিত্যিক গ্ৰন্থত এইটো অমান্য।

ফৰাচী ভাষাৰ বিভিন্নতা

আফ্ৰিকান ফৰাচী
উত্তৰ আফ্ৰিকান ফৰাচী
আওষ্টান ফৰাচী
বেলজিয়াম ফৰাচী
কম্বোডিয়ান ফৰাচী
কানাডাৰ ফৰাচী
একাডিয়ান ফৰাচী
নিউফাউণ্ডলেণ্ড ফৰাচী
নিউ ইংলেণ্ড ফৰাচী
অন্টাৰিঅ' ফৰাচী
ক্যুবেক ফৰাচী
ফ্ৰান্সৰ ফৰাচী
গিয়ানিজ ফৰাচী
মেৰিডিয়ান ফৰাচী
হাইটি ফৰাচী
ভাৰতীয় ফৰাচী
জাৰ্চি আইনী ফৰাচী
লাও ফৰাচী
লুইজিয়ানা ফৰাচী
কেজুন ফৰাচী
মিছৌৰী ফৰাচী
দক্ষিণ-পূব এছিয়ান ফৰাচী
চুইছ ফৰাচী
ভিয়েটনামী ফৰাচী
পশ্চিম ভাৰতীয় ফৰাচী

তথ্যসূত্ৰ

শ্ৰেণী:ভাষা
ভৱানীপুৰ হস্তিনাপুৰ বিজনী মহাবিদ্যালয়

ভৱানীপূৰ হস্তিনাপুৰ বিজনী মহাবিদ্যালয় বজালী জিলাৰ অন্যতম মহাবিদ্যালয়সমূহৰ ভিতৰত এখন। মহাবিদ্যালয়খন ১৯৭১ চনত স্থাপন কৰা হয়। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

তথ্যসূত্ৰ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
২০ মাৰ্চ

ঘটনাবলী

১৬৮৬ – কলকাতাৰ সূতানটি নামৰ গাঁৱত প্ৰথম ব্ৰিটিশ পতাকা উত্তোলন কৰা হয়।
১৭৩৯ – পাৰ্চী শাসক নাদিৰ শ্বাহে দিল্লী চুলতানী দখল কৰি চহৰখন লুটপাত কৰি বিখ্যাত ময়ুৰ সিংহাসন চুৰি কৰে।
১৯২৭ - মহাদ সত্যাগ্ৰহ, ড° মহাদ আৰু বি.আৰ. আম্বেদকাৰ নেতৃত্বত হাজাৰ হাজাৰ দলিতে ৰাজহুৱাভাৱে পানী খোৱাৰ বাবে মহাৰাষ্ট্ৰৰ মহাদস্থিত চাৱদাৰ টেংকলৈ যাত্ৰা কৰে। এই আইনখনে জাতিভিত্তিক বৈষম্যক প্ৰত্যক্ষভাৱে প্ৰত্যাহ্বান জনাইছিল যিয়ে "অস্পৃশ্য" লোকসকলক ৰাজহুৱা পানীৰ উৎসত প্ৰৱেশৰ পৰা বঞ্চিত কৰিছিল।
১৯৩৫ – ব্ৰিটিশ কাউন্সিল প্ৰতিষ্ঠিত হয়।
১৯৭৭ - ষষ্ঠ সাধাৰণ নিৰ্বাচনৰ অন্ত, ভাৰতীয় সাধাৰণ নিৰ্বাচনৰ সামৰণি আৰু ভাৰতীয় জাতীয় কংগ্ৰেছে স্বাধীনতাৰ পিছত প্ৰথমবাৰৰ বাবে ক্ষমতা হেৰুৱাইছিল।
১৯৯১ - খালেদা জিয়াই বাংলাদেশৰ প্ৰথম মহিলা প্ৰধানমন্ত্ৰী হিচাপে দায়িত্ব গ্ৰহণ কৰে।
১৯৯২ - কিংবদন্তি চলচ্চিত্ৰ নিৰ্মাতা সত্যজিৎ ৰায়ক ভাৰতৰ সৰ্বোচ্চ অসামৰিক বঁটা ভাৰত ৰত্ন প্ৰদান কৰা হয়।
২০১৭ - উত্তৰাখণ্ড উচ্চ ন্যায়ালয়ে গংগা আৰু যমুনা নদীক আইনী অধিকাৰ থকা জীৱন্ত মানৱ সত্তা হিচাপে ঘোষণা কৰে।
২০২১ - CAA বিৰোধী প্ৰতিবাদ, সদৌ অসম ছাত্ৰ সন্থাই নাগৰিকত্ব সংশোধনী আইনৰ বিৰুদ্ধে ৰাজ্যজুৰি প্ৰতিবাদ সাব্যস্ত কৰে, য'ত "অসমীয়া পৰিচয়ৰ প্ৰতি ভাবুকি" সম্পৰ্কে সজাগতা সৃষ্টিৰ বাবে মটৰ বাইক ৰেলীও অনুষ্ঠিত হয়।

জন্ম

১৬১৫ - দাৰা শিকোহ, মোগল সম্ৰাট শ্বাহজাহানৰ জ্যেষ্ঠ পুত্ৰ আৰু বহুত্ববাদী দৃষ্টিভংগীৰ বাবে পৰিচিত পণ্ডিত।
১৮২৮ - হেনৰিক ইবছেন, নৰৱেদেশীয় নাট্যকাৰ আৰু নাট পৰিচালক।
১৮৯০ - জ্ঞাননাথ বৰা, অসমীয়া ‌কবি, প্ৰবন্ধকাৰ আৰু শিক্ষাবিদ।
১৯২০ - উষা মেহতা, ভাৰত ত্যাগ আন্দোলনৰ সময়ত "কংগ্ৰেছ ৰেডিঅ'" চলোৱাৰ বাবে বিখ্যাত স্বাধীনতা সংগ্ৰামী।
১৯৫০ - সাৱিত্ৰী জিন্দাল, ভাৰতীয় ব্যৱসায়ী
১৯৬৬ - অলকা য়াগনিক, ভাৰতীয় নেপথ্য গায়িকা।
১৯৭৭ - গায়ত্ৰী যোশী, ভাৰতীয় অভিনেত্ৰী।
১৯৮৭ - কংগনা ৰানাৱত, ৰাষ্ট্ৰীয় বঁটা বিজয়ী ভাৰতীয় অভিনেত্ৰী।

মৃত্যু

১৩৫১ - মহম্মদ বিন তুগলক, সিন্ধত দিল্লীৰ চুলতানৰ মৃত্যু হয় ।
১৮৫৮ - অৱন্তীবাই লোধী, ৰামগড়ৰ ৰাণী তথা মুক্তি যুঁজাৰু।
১৯২৫ - লৰ্ড কাৰ্জন, ভাৰতৰ প্ৰাক্তন ভাইচৰয় যিয়ে বংগ বিভাজনৰ সভাপতিত্ব কৰিছিল।
১৯৭০ - জয়পাল সিং মুণ্ডা, ভাৰতীয় হকী অধিনায়ক আৰু বিশিষ্ট জনজাতীয় নেতা।
২০০৬ - ভৃগু কুমাৰ ফুকন, অসমৰ জাতীয়তাবাদী নেতা তথা অসমৰ প্ৰাক্তন গৃহমন্ত্ৰী।
২০১৪ - খুছৱন্ত সিং, ভাৰতীয় সাহিত্যিক, উপন্যাসিক, স্তম্ভ লেখক, সাংবাদিক আৰু ইতিহাসবিদ।

দিৱস

বিশ্ব ঘৰচিৰিকা দিৱস
আন্তৰ্জাতিক সুখ দিৱস
স্বাধীনতা দিৱস (টিউনিচিয়া)

তথ্য সংগ্ৰহ

বাহ্যিক সংযোগ

বিবিচি: এই দিনত
চুতিমন চুয়েংচাৰোএনচুকয়িং

চুতিমন চুয়েংচাৰোএনচুকয়িং (থাই: ชุติมณฑน์ จึงเจริญสุขยิ่ง, ইংৰাজী: Chutimon Chuengcharoensukying; জন্ম ২ ফেব্ৰুৱাৰী ১৯৯৬), ডাকনাম আওকবাব (ออกแบบ), এগৰাকী থাই মডেল আৰু অভিনেত্ৰী। তেওঁ ২০১৭ চনৰ চলচ্চিত্ৰ বেড জিনিয়াচত লিনৰ ভূমিকাৰ বাবে প্ৰসিদ্ধ। ২০২৪ চনত, তেওঁ হাংগাৰ চলচ্চিত্ৰত অভিনয়ৰ বাবে আন্তৰ্জাতিক এমি বঁটাত শ্ৰেষ্ঠ অভিনেত্ৰী বঁটা লাভ কৰে।

প্ৰাৰম্ভিক জীৱন আৰু শিক্ষা

চুতিমন ১৯৯৬ চনৰ ২ ফেব্ৰুৱাৰী তাৰিখে বেংকক, থাইলেণ্ডত জন্মগ্ৰহণ কৰে। তেওঁ এজন থাই-চীনা পৰিয়ালৰ সদস্য। তেওঁৰ চীনা পৰিয়ালিক উপনাম ঝুআং (莊)। তেওঁ চুলালংকৰ্ণ বিশ্ববিদ্যালয়ত সুন্দৰ আৰু প্ৰয়োগিক কলা অধ্যয়ন কৰে। তেওঁৰ ডাকনাম "আওকবাব", যাৰ অৰ্থ থাই ভাষাত 'ডিজাইন'।

কেৰিয়াৰ

চুতিমনে ১৫ বছৰ বয়সতে মডেলিঙৰ জগতে প্ৰৱেশ কৰে। তেওঁ প্ৰথমগৰাকী থাই মডেল যাক হাৰ্পাৰচ্ বজাৰ ইউ.কে.ত ২০১৩ চনৰ অক্টোবৰত "এ শ্বেডো ক'ব এ জেড এম্পেয়াৰ" শীৰ্ষক ফেচন ফটোশ্যুটত স্থান দিয়া হয়। লগতে, তেওঁ "আনফ্ৰেইণ্ড" (হেলমেটহেডচ্) আৰু "পাঝোনপাই" (মিচেছ স্লেভ) গানৰ মিউজিক ভিডিঅ'ত অংশ গ্ৰহণ কৰে। এছ এছ নৱাপোল থাম্ৰংগ্ৰত্তনাৰিটৰ "থেংক ইউ ফ'ৰ শ্বেয়াৰিং" চুটি চলচ্চিত্ৰতো অভিনয় কৰে।
২০১৭ চনত বেড জিনিয়াচ চলচ্চিত্ৰত "লিন"ৰ ভূমিকাত অভিনয় কৰি তেওঁ ব্যাপক স্বীকৃতি লাভ কৰে। এই চলচ্চিত্ৰৰ বাবে তেওঁ ১৬তম নিউ ইয়ৰ্ক এছিয়ান চলচ্চিত্ৰ মহোৎসৱত স্ক্ৰীণ ইণ্টাৰনেশ্যনেল ৰাইজিং ষ্টাৰ এছিয়া বঁটা লাভ কৰা প্ৰথমগৰাকী থাই অভিনেত্ৰী হয়।

চলচ্চিত্ৰগ্ৰাফি

চলচ্চিত্ৰ

বছৰ
শিৰোনাম
ভূমিকা
টোকা
২০১৬
থেংক ইউ ফৰ শেয়াৰিং
জুক চানী
চুটি চলচ্চিত্ৰ
২০১৭
বেড জিনিয়াছ
লিন

ডাই টুম’ৰো
চম

২০১৮
ৱি উইল নট ডাই টুনাইট
গ্ৰেছ

২০১৯
হেপি অল্ড ইয়েৰ
জিন

২০২১
ৱান ফৰ দ্য ৰোড
নুনা

লভ ষ্ট'ৰি
চিয়াও লিন

২০২২
ফেচচ অফ এন
এন

২০২৩
হাংগাৰ
আয়

ই-চাৰ্ণ জম্বি
টোনন

দূৰদৰ্শন শৃংখলা

বছৰ
শিৰোনাম
ভূমিকা
টিভি নেটৱাৰ্ক
২০১৭
লভ বুকছ লভ চিৰিজ: ডাৰ্ক ফেৰী টেল
গৰিয়া
GMM25
২০১৮
মুয়াং ময়া লাইভ দ্য চিৰিজ: মায়ালভ অনলাইন
খেম খানিতা কুনাফিপাত
ONE 31
২০১৯
চ্লিপলেছ ছ’চাইটি: খুন ফান লুয়াং
আয়া
২০২২
বেড ৰোমিঅ
লিটা
Channel 3
২০২৩
DELETE
অৰ্ণ
Netflix

ডেয়াৰডেভিল ট্ৰেজাৰ হাণ্টাৰ (绝地勘宝师)
চুৱে লি

বঁটা আৰু মনোনয়ন

বছৰ
বঁটা
শ্ৰেণী
মনোনীত কৰ্ম
ফলাফল
Ref.
২০১৭
১৬তম নিউ ইয়ৰ্ক এছিয়ান ফিল্ম ফেষ্টিভেল
স্ক্ৰীণ ইণ্টাৰনেচনেল ৰাইজিং ষ্টাৰ এছিয়া এৱাৰ্ড
বেড জিনিয়াছ

৩তম মায়া এৱাৰ্ডছ
সৰ্বশ্ৰেষ্ঠ অভিনেত্ৰী (চলচ্চিত্ৰ)

বাহ্যিক সংযোগ

তথ্যসূত্ৰ

শ্ৰেণী:থাই অভিনেত্ৰী
পুৰুষ আসক্তি আৰু স্ত্ৰী আসক্তি

এণ্ড্ৰফিলিয়া আৰু গাইনেফিলিয়া হৈছে আচৰণ বিজ্ঞানত লিংগ বাইনেৰী সমকামিতা আৰু বিষমযৌন ধাৰণাকৰণৰ বিকল্প হিচাপে যৌন অভিমুখিতাক বৰ্ণনা কৰিবলৈ ব্যৱহৃত শব্দ। এণ্ড্ৰফিলিয়াই পুৰুষৰ প্ৰতি যৌন আকৰ্ষণ বা পুৰুষত্বৰ বৰ্ণনা কৰে; ইয়াক পুৰুষ আসক্তি বুলিও কোৱা হয়। গাইনেফিলিয়াই নাৰী বা নাৰীত্বৰ প্ৰতি যৌন আকৰ্ষণৰ বৰ্ণনা কৰে আৰু ইয়াকে স্ত্ৰী আসক্তি বুলি কোৱা হয়।. এম্বিফিলিয়াত যিকোনো ব্যক্তি বা উভলিংগতাত এণ্ড্ৰফিলিয়া আৰু গাইনেফিলিয়া উভয়ৰে সংমিশ্ৰণৰ বৰ্ণনা কৰা হয়।
ব্যক্তিজনৰ লিংগ নিযুক্তি বা লিংগ পৰিচয়ৰ আৰোপ নকৰাকৈয়ে ব্যক্তিৰ আকৰ্ষণৰ বস্তু চিনাক্ত কৰিবলৈ এই শব্দবোৰ ব্যৱহাৰ কৰা হয়। আন্তঃলিংগ আৰু ট্ৰান্সজেণ্ডাৰ লোকৰ বৰ্ণনা কৰাৰ সময়ত ইয়াক ব্যৱহাৰ কৰিব পাৰি, বিশেষকৈ যিসকল অবাইনেৰী।

ঐতিহাসিক ব্যৱহাৰ

এণ্ড্ৰফিলিয়া

২০ শতিকাৰ আৰম্ভণিৰ জাৰ্মান যৌনবিজ্ঞানী আৰু চিকিৎসক মেগনাছ হিৰ্চফেল্ডে সমকামী পুৰুষক চাৰিটা ভাগত ভাগ কৰিছিল: পেড’ফিল, যিসকলে প্ৰি-পিউবেচেণ্ট যুৱক-যুৱতীসকলৰ প্ৰতি আটাইতকৈ বেছি আকৰ্ষিত, ইফেব’ফাইল, যিসকলে যৌৱনকালৰ পৰা বিশৰ দশকৰ আৰম্ভণিৰ বয়সৰ যুৱকৰ প্ৰতি আটাইতকৈ বেছি আকৰ্ষিত; এণ্ড্ৰফাইল, যি বিশৰ দশকৰ আৰম্ভণিৰ পৰা পঞ্চাশৰ ভিতৰৰ ব্যক্তিৰ প্ৰতি আটাইতকৈ বেছি আকৰ্ষিত; আৰু জেৰণ্টোফাইল, যি বয়সস্থ (বৃদ্ধ বয়সলৈকে) পুৰুষৰ প্ৰতি বেছি আকৰ্ষিত হয়। কেৰেন ফ্ৰেংকলিনৰ মতে, হিৰ্চফেল্ডে ইফেব'ফিলিয়াক "সাধাৰণ আৰু অৰোগজনিত বুলি গণ্য কৰিছিল, ইফেব'ফিল আৰু এণ্ড্ৰ'ফাইল প্ৰত্যেকেই সমকামী জনসংখ্যাৰ প্ৰায় ৪৫% প্ৰতিনিধিত্ব কৰিছে। এণ্ড্ৰ'ফিলিয়াৰ প্ৰতিশব্দ হিচাপে এণ্ড্ৰ'চেক্সুৱেলিটি শব্দটো মাজে মাজে ব্যৱহাৰ কৰা হয়।
জীৱবিজ্ঞান আৰু চিকিৎসা বিজ্ঞানত বিকল্প ব্যৱহাৰ
জীৱবিজ্ঞানত এণ্ড্ৰফিলিকক কেতিয়াবা এন্থ্ৰ'প'ফিলিকৰ প্ৰতিশব্দ হিচাপে ব্যৱহাৰ কৰা হয়, আৰু ই এনে পৰজীৱীক বুজায় যিসমূহে আন জীৱ-জন্ততকৈ মানৱ দেহক ধাৰক হিচাপে পছন্দ কৰে।

এণ্ড্ৰফিলিক কেতিয়াবা কিছুমান প্ৰটিন আৰু এণ্ড্ৰজেন ৰিচেপ্টৰৰ বৰ্ণনাৰ বাবেও ব্যৱহাৰ কৰা হয়।

গাইনেফিলিয়া

এই শব্দটোৰ এটা সংস্কৰণ প্ৰাচীন গ্ৰীক ভাষাত প্ৰকাশ পাইছিল। আইডিল-৮, ৬০ নং শাৰীত থিয়ক্ৰিটাছে জিউছৰ নাৰীৰ প্ৰতি থকা কামনাক বৰ্ণনা কৰিবলৈ গাইনাইকোফিলিয়াছ (γυναικοφίλιας)ক এটা সুৰীয়া বিশেষণ হিচাপে ব্যৱহাৰ কৰিছে।

ছিগমাণ্ড ফ্ৰয়েডে তেওঁৰ এটা কেছ ষ্টাডিত ড'ৰাক বৰ্ণনা কৰিবলৈ গাইনেকোফিলিক শব্দটো ব্যৱহাৰ কৰিছিল। তেওঁ এই শব্দটো প্ৰায়ে চিঠিপত্ৰতো ব্যৱহাৰ কৰিছিল।

গাইনোফিলিয়াৰ ভিন্ন বানানো কেতিয়াবা ব্যৱহাৰ কৰা হয়।

স্ত্ৰীযৌনতা শব্দটোৰ প্ৰতিশব্দ হিচাপেও ইয়াৰ খুব কমেইহে ব্যৱহাৰ কৰা হৈছে।

তথ্যসূত্ৰ

শ্ৰেণী:যৌন অভিমুখিতা
বিনা মায়া থিং লামা

বিনা মায়া থিং লামা (,নেপালী: बिना माया थिङ लामा; জন্ম ২৬ আগষ্ট ১৯৮০), পেছাগতভাৱে বিনা থিং তামাং নামেৰে পৰিচিত, নেপালৰ কাঠমাণ্ডুৰ এগৰাকী নেপালী শিক্ষাবিদ, লেখিকা আৰু কবি। তেওঁৰ চুটিগল্প আৰু কবিতাৰ বাবে তেওঁ বেছিকৈ পৰিচিত।

প্ৰাৰম্ভিক জীৱন আৰু শিক্ষা

১৯৮০ চনৰ ২৬ আগষ্টত নেপালৰ মাকৱানপুৰ জিলাৰ হেটৌডা চহৰত জন্মগ্ৰহণ কৰিছিল তামাং। তামাঙে শ্ৰী প্ৰগতি মাধ্যমিক বিদ্যালয়ৰ পৰা মাকৱানপুৰত স্কুলীয়া শিক্ষা সাং কৰিছিল। কাঠমাণ্ডু শিক্ষা কেম্পাছ (ত্ৰিভুৱন বিশ্ববিদ্যালয়ৰ সৈতে জড়িত)ৰ পৰা শিক্ষা শাখাত স্নাতক ডিগ্ৰী লাভ কৰে।

সাহিত্যিক জীৱন

২০১৩ চনত ছাবদাহৰ ক্ৰিয়েচন ইনকৰ্পৰেশ্যনে তেওঁৰ চুটি গল্প সংকলন চুকী প্ৰকাশ কৰে। ২০১৫ চনত বিশ্ব নেপালী সাহিত্য ইনকৰ্পৰেশ্যনে ৰাটো ঘৰ নামৰ কবিতা সংকলন প্ৰকাশ কৰে। ৰাটো ঘৰক ২০১৬ চনৰ সুলভ তামাং ৱাংমায়া পুৰাস্কাৰ বঁটাৰে সন্মানিত কৰা হয়, যিটো সুলভ তামাং প্ৰতিভা প্ৰতিস্থানৰ দ্বাৰা প্ৰদান কৰা হৈছিল। ২০২০ চনৰ ২৬ আগষ্টত তেওঁৰ দ্বিতীয়খন চুটিগল্প সংকলন প্ৰকাশ পায় যাৰ নাম আছিল য়াম্বুনেৰা।

তেখেত এগৰাকী অগ্ৰণী কবি যিয়ে তেওঁৰ কবিতাত শ্বাহ আৰু ৰাণা শাসনৰ স্বৈৰাচাৰীত্বৰ সময়ত দমন কৰা প্ৰান্তীয় জনজাতি, মধেচী আৰু অন্যান্য সৰু সৰু গোটৰ কণ্ঠ উত্থাপন কৰে। বৰ্তমান তেওঁ জয়া ভদ্ৰকালি মৌলিক বিদ্যালয়ত শিক্ষয়িত্ৰী হিচাপে কাম কৰি আছে, লগতে তেওঁ এই বিদ্যালয়খনৰ সহ-প্ৰধান শিক্ষয়িত্ৰী হিচাপেও দায়িত্ব পালন কৰি আছে।

প্ৰকাশিত ৰচনা

তামাঙে এখন কবিতা সংকলন আৰু দুখন গল্প সংকলন প্ৰকাশ কৰিছে।
চুকী – চুটিগল্প সংকলন, ২০১৩ চনত প্ৰকাশিত (২০৬৯ খ্ৰীষ্টাব্দ)
ৰাটো ঘৰ – কবিতা সংকলন, ২০১৫ চনত প্ৰকাশিত (২০৭২ খ্ৰীষ্টাব্দ)
Yambunera – চুটিগল্প সংকলন, ২৬ আগষ্ট ২০২০ তাৰিখে প্ৰকাশিত

সাহিত্যিক বঁটা

তামাঙে লাভ কৰা সাহিত্যিক বঁটাঃ

ৰাষ্ট্ৰীয় কবিতা প্ৰতিযোগিতা
প্ৰথম পুৰস্কাৰ (শক্তিৰ এফ এম ১০৩.৪ মেঘাহেৰ্জ, হেটৌদাই আয়োজন কৰা) ২০৭০ খ্ৰীষ্টাব্দত (২০১৩ খ্ৰীষ্টাব্দ)

আন্তঃৰাষ্ট্ৰীয় কবিতা প্ৰতিযোগিতা
তৃতীয় পুৰস্কাৰ (দ্য হোৱাইট জ'ন নেপালৰ দ্বাৰা আয়োজিত), ২০৬৯ বি এছ (২০১২ খ্ৰীষ্টাব্দ)

ৰাষ্ট্ৰীয় ডিচহোম বৰহাখাৰী গল্প প্ৰতিযোগিতা
প্ৰথম পুৰস্কাৰ (বাৰখাৰী বুকছৰ দ্বাৰা আয়োজিত), ২০৭৬ বি এছ (২০১৯ খ্ৰীষ্টাব্দ)

তথ্যসূত্ৰ
লৰেন বেল

লৰেন কেটি বেল (ইংৰাজী: Lauren Katie Bell; জন্ম: ২ জানুৱাৰী ২০০১) এগৰাকী ইংৰাজ আন্তঃৰাষ্ট্ৰীয় ক্ৰিকেটাৰ যিয়ে ইংলেণ্ডৰ হৈ খেলৰ সকলো ফৰ্মেটতে খেলে। ৰয়েল চেলেঞ্জাৰছ বেংগালুৰুৰ হৈ ডব্লিউ পি এল, হেম্পশ্বাৰ আৰু চাউদাৰ্ণ ব্ৰেভতো খেলে। ইয়াৰ পূৰ্বে বাৰ্কশ্বাৰ, চাউদাৰ্ণ ভাইপাৰ্ছ, ইউ পি ৱাৰিয়ৰ্জ, ছিডনী থাণ্ডাৰ আৰু মিডলছেক্সৰ হৈ খেলিছিল৷ ২০২২ চনৰ জুন মাহত ইংলেণ্ড মহিলা ক্ৰিকেট দলৰ হৈ আন্তঃৰাষ্ট্ৰীয় পৰ্যায়ত অভিষেক ঘটা বেলে।

ব্যক্তিগত আৰু প্ৰাৰম্ভিক জীৱন

১৬ বছৰ বয়সলৈকে বেল ৰিডিং এফচিৰ মহিলা একাডেমীৰ হৈ ফুটবল খেলিছিল।

তেওঁৰ উচ্চতা প্ৰায় ৬ ফুট হোৱাৰ বাবে বেলৰ উপনাম ‘‘দ্য শাৰ্ড’’।

তেওঁৰ ভনীয়েক ক’লেট বেল বাৰ্কশায়াৰ আৰু বাকিংহামশায়াৰৰ হৈ খেলিছে।

বেল বাৰ্কশায়াৰৰ ব্ৰেডফিল্ড কলেজত শিক্ষা গ্ৰহণ কৰিছিল।

আন্তঃৰাষ্ট্ৰীয় কেৰিয়াৰ

২০১৯ চনত বেল ইংলেণ্ড মহিলা একাডেমীৰ হৈ অষ্ট্ৰেলিয়া ‘এ’ দলৰ বিপক্ষে খেলিছিল। ২০১৯–২০ মৌচুমীৰ বাবে তেওঁক একাডেমী চুক্তি প্ৰদান কৰা হয়। প্ৰশিক্ষণ দলত তেওঁ তিনিগৰাকী অনকেপড খেলুৱৈৰ অন্যতম আছিল; আন দুগৰাকী আছিল এমা লেম্ব আৰু ইছি ৱঙ।

২০২১ চনৰ ডিচেম্বৰত বেলক ২০২১–২২ চনত অষ্ট্ৰেলিয়া ভ্ৰমণৰ বাবে ইংলেণ্ড ‘এ’ দলত অন্তৰ্ভুক্ত কৰা হয়, য’ত মেচসমূহ উইমেনছ এছেছৰ সৈতে একেলগে অনুষ্ঠিত হৈছিল। ২০২২ চনৰ জানুৱাৰীত, এই ভ্ৰমণকালীন সময়ত, একমাত্ৰ টেষ্ট মেচৰ বাবে তেওঁক পূৰ্ণ ইংলেণ্ড দলত সংযোজন কৰা হয়। ২০২২ চনৰ ফেব্ৰুৱাৰীত, নিউজিলেণ্ডত অনুষ্ঠিত ২০২২ মহিলা ক্ৰিকেট বিশ্বকাপৰ বাবে ইংলেণ্ড দলত তেওঁক দুগৰাকী সংৰক্ষিত খেলুৱৈৰ অন্যতম হিচাপে মনোনীত কৰা হয়।

২০২২ চনৰ জুনত দক্ষিণ আফ্ৰিকাৰ বিপক্ষে একমাত্ৰ মেচৰ বাবে ইংলেণ্ডৰ মহিলা টেষ্ট দলত বেলক অন্তৰ্ভুক্ত কৰা হয়। ২৭ জুন ২০২২ তাৰিখে তেওঁ দক্ষিণ আফ্ৰিকাৰ বিপক্ষে ইংলেণ্ডৰ হৈ টেষ্ট অভিষেক কৰে। ২ জুলাই ২০২২ তাৰিখে দক্ষিণ আফ্ৰিকাৰ বিপক্ষে মেচসমূহৰ বাবে তেওঁক ইংলেণ্ডৰ মহিলা একদিনীয়া আন্তঃৰাষ্ট্ৰীয় (WODI) দলতো অন্তৰ্ভুক্ত কৰা হয়। ১৫ জুলাই ২০২২ তাৰিখে তেওঁ দক্ষিণ আফ্ৰিকাৰ বিপক্ষে ইংলেণ্ডৰ হৈ WODI অভিষেক কৰে। ২০২২ চনৰ নৱেম্বৰত তেওঁ প্ৰথমবাৰৰ বাবে ইংলেণ্ডৰ কেন্দ্ৰীয় চুক্তি লাভ কৰে।

২০২৩ চনত অষ্ট্ৰেলিয়াৰ বিপক্ষে এছেছ শৃংখলাৰ বাবে তেওঁ ইংলেণ্ড দলত অন্তৰ্ভুক্ত হয়। তেওঁ টেষ্ট মেচ, তিনিখন টুৱেণ্টি২০ আন্তঃৰাষ্ট্ৰীয় মেচ আৰু তিনিখন একদিনীয়া আন্তঃৰাষ্ট্ৰীয় মেচতো অংশগ্ৰহণ কৰে।

৩ জুলাই ২০২৪ তাৰিখে নিউজিলেণ্ডৰ বিপক্ষে WODI মেচত তেওঁ ইংলেণ্ডৰ হৈ নিজৰ প্ৰথম পাঁচ-উইকেট লাভ কৰে।

তেওঁক ২০২৪ আইচিচি মহিলা টুৱেণ্টি২০ বিশ্বকাপৰ বাবে ইংলেণ্ড দলত অন্তৰ্ভুক্ত কৰা হয়।

২০২৪ চনৰ নৱেম্বৰত দক্ষিণ আফ্ৰিকা ভ্ৰমণৰ বাবে ইংলেণ্ডৰ বহুৰূপী শৃংখলাৰ দলতো তেওঁ অন্তৰ্ভুক্ত হয়।

অষ্ট্ৰেলিয়াত অনুষ্ঠিত ২০২৫ মহিলা এছেছ শৃংখলাৰ বাবেও তেওঁ ইংলেণ্ড দলত মনোনীত হয়।

তথ্যসূত্ৰ

বাহ্যিক সংযোগ

শ্ৰেণী:ইংলেণ্ডৰ মহিলা ক্ৰিকেটাৰ
ইৰাণত মহিলাৰ অধিকাৰ

ইৰাণত ২০ শতিকাৰ শেষৰ ফালে আৰু একবিংশ শতিকাৰ আৰম্ভণিতে বেছিভাগ উন্নত ৰাষ্ট্ৰৰ তুলনাত নাৰীৰ অধিকাৰৰ ওপৰত যথেষ্ট বাধা আৰোপ কৰা হৈছে। বিশ্ব অৰ্থনৈতিক মঞ্চৰ ২০১৭ চনৰ গ্ল’বেল জেণ্ডাৰ গেপ ৰিপ’ৰ্টত লিংগ সমতাৰ ক্ষেত্ৰত ১৪৪খন দেশৰ ভিতৰত ইৰাণক ১৪০ স্থান দিয়া হৈছে। ২০১৭ চনত ইৰাণত দৰমহা পোৱা কৰ্মশক্তিৰ মাত্ৰ ১৯% মহিলাৰ সংখ্যা আছিল, ১৯৯০ চনৰ পৰা ইয়াৰ বৃদ্ধি সাত শতাংশ। ২০১৭ চনত জৰ্জটাউন ইনষ্টিটিউট ফৰ উইমেন, পিছ এণ্ড ছিকিউৰিটি (WPS) সূচকাংকই ইৰাণক ১৫৩খন দেশৰ তলৰ টেৰ্চাইলত স্থান দিছিল। দক্ষিণ এছিয়াৰ অন্যান্য অঞ্চলৰ তুলনাত ইৰাণৰ মহিলাসকলে আৰ্থিক একাউণ্ট, শিক্ষা আৰু মোবাইল ফোন ব্যৱহাৰৰ সুবিধা লাভ কৰে।: 16 মহিলাৰ বিৰুদ্ধে আইনী বৈষম্যৰ ক্ষেত্ৰত ইৰাণক ১৫৩খন দেশৰ ভিতৰত ১১৬ নম্বৰ স্থানত আছিল।

ইৰাণত দেশখন শাসন কৰা চৰকাৰৰ ৰূপ অনুসৰি নাৰীৰ অধিকাৰৰ পৰিৱৰ্তন ঘটিছে আৰু স্বাধীনতা আৰু আত্মনিয়ন্ত্ৰণৰ ক্ষেত্ৰত মহিলাৰ অধিকাৰৰ প্ৰতি মনোভাৱ সঘনাই সলনি হৈছে। প্ৰতিখন চৰকাৰৰ উত্থানৰ লগে লগে মহিলাৰ অধিকাৰৰ বাবে ধাৰাবাহিকভাৱে দিয়া আদেশে ভোটাধিকাৰৰ পৰা আৰম্ভ কৰি সাজ-পোছাকলৈকে বহুতো বিষয়ক প্ৰভাৱিত কৰিছে।

২০ শতিকাৰ আৰম্ভণিৰ পৰা ইৰাণী মহিলাসকলৰ অধিকাৰ আৰু আইনী মৰ্যাদা সলনি হৈছিল, বিশেষকৈ বিগত তিনিটা চৰকাৰী ব্যৱস্থাৰ সময়ছোৱাত। ১৮০০ চনৰ শেষৰ ফালৰ পৰা ২০ শতিকাৰ আৰম্ভণিলৈকে কাজাৰ যুগত নাৰীক বিচ্ছিন্ন কৰি ৰখা হৈছিল; তেওঁলোকক ৰাজনীতিত নিয়োজিত কৰা নাছিল, আৰু তেওঁলোকৰ অৰ্থনৈতিক অৱদান ঘৰুৱা কামত সীমাবদ্ধ আছিল। ১৯২৫ চনৰ পৰা ১৯৭৯ চনলৈ পাহলৱী যুগত এই পৰিস্থিতিৰ পৰিৱৰ্তন ঘটিছিল; মহিলাসকলে বহুত অন্যান্য স্বাধীনতা লাভ কৰিছিল। শ্বাহৰ ইচ্ছাৰ দ্বাৰা ইৰাণক অধিক আধুনিক, ইউৰোপীয় দেশ সমূহৰ দৰে গঢ়ি তোলাৰ বাবে নাৰীৰ অধিকাৰ আৰু স্বাধীনতা প্ৰতিষ্ঠা কৰা হৈছিল যদিও জনসংখ্যাৰ সৰহসংখ্যকক অৱজ্ঞা কৰি সেইয়া বেছিভাগেই দেশখনৰ অভিজাত শ্ৰেণীৰ ওপৰত প্ৰযোজ্য আছিল। ১৯৭৯ চনৰ ইৰাণী বিপ্লৱৰ পিছত ইছলামিক ৰিপাব্লিকে এই স্বাধীনতাসমূহ প্ৰত্যাহাৰ কৰিছিল। হিউমেন ৰাইটছ সংগঠনে ইয়াক লক্ষ্য় কৰি ২০১৫ চনত কৈছিল, "ইৰাণত মহিলাৰ অধিকাৰ অতিশয় বাধাপ্ৰাপ্ত"। ইব্ৰাহিম ৰাইছিৰ কাৰ্যকালত ইৰাণী কৰ্তৃপক্ষই মহিলাৰ সাজ-পোছাকৰ ওপৰত লক্ষ্য় ৰাখিবলৈ পুলিচ প্ৰশাসন বৃদ্ধি কৰিছিল, যাৰ ফলত মহিলাৰ অধিকাৰ হ্ৰাস পায়।

বিশ্বৰ ভিতৰত স্থান

২০২৩ চনৰ হিচাপত জৰ্জটাউন বিশ্ববিদ্যালয়ৰ 'জৰ্জটাউন ইনষ্টিটিউট ফৰ উইমেন, পিছ এণ্ড ছিকিউৰিটি' অনুসৰি ইৰাণৰ সূচকাংক স্ক'ৰ ০.৫৫৭, আৰু মহিলা অন্তৰ্ভুক্তি, ন্যায় আৰু নিৰাপত্তাৰ ক্ষেত্ৰত ১৭৭খন দেশৰ ভিতৰত ১৪০ নম্বৰ স্থানত আছে।

আইনী বৈষম্য

২০১৭–২০১৮ চনৰ মহিলা, শান্তি আৰু নিৰাপত্তা (WPS) সূচকাংক অনুসৰি ইৰাণে আইনী বৈষম্যৰ ক্ষেত্ৰত ১৫৩খন দেশৰ ভিতৰত ১১৬ নম্বৰ স্থান লাভ কৰিছে।: ১৬ বিশ্ব বেংকৰ তথ্যকোষ, "মহিলা, ব্যৱসায় আৰু আইন"ত বিবাহিত মহিলাৰ ওপৰত ইৰাণৰ আইনত ২৩টা নিষেধাজ্ঞাৰ তালিকা দিয়া হৈছে; ইয়াৰ ভিতৰত "পাছপ'ৰ্টৰ বাবে আবেদন কৰা, দেশৰ বাহিৰত ভ্ৰমণ কৰা, ক'ত থাকিব বাছি লোৱা আৰু পৰিয়ালৰ মুৰব্বী হোৱা আদি অন্তৰ্ভুক্ত। মহিলাসকলে পুৰুষে যিদৰে চাকৰি পাব বা পেছা কৰিব নোৱাৰে; তেওঁলোকক সমান কামৰ বাবে সমান দৰমহা নিশ্চিত কৰিব নোৱাৰি, আৰু নিযুক্তিৰ ক্ষেত্ৰত লিংগ বৈষম্যক বাধা দিবলৈ কোনো আইন নাই।"
]] মহিলা

তথ্য সংগ্ৰহ
হৰিদাস পাল

হৰিদাস পাল হৈছে 'পাল' উপাধি থকা এজন বাঙালী হিন্দু ব্যক্তিৰ নাম। কোৱা হয় যে, এই নামৰ ব্যক্তি এক সময়ত বাংলাত ধনী, মহানুভৱ আৰু প্ৰভাৱশালী ব্যক্তি আছিল। বিপুল বিত্তশালী হয়েও সৎ আৰু দয়ালু ব্যক্তি হিচাপে সমাজত গৌৰৱ অৰ্জন কৰিছিল। বৰ্তমান বাংলা ভাষাত "হৰিদাস পাল" নামটো এটা প্ৰবাদ ৰূপে পৰিণত হৈছে। কোনো অপযোৰ্গ ব্যক্তি বা তুচ্ছ প্ৰত্যাহ্বানৰ ক্ষেত্ৰত ই ব্যৱহাৰ কৰা হয়, যেনে - "তুমি কোন হৰিদাস পাল হে?" এই বাক্যৰ মাজত ব্যক্তিগত তুচ্ছীকৰণ থাকিলেও, মূল "হৰিদাস পাল"ৰ মহানুভৱতা অচেতনভাৱে সন্মানিত হয়। বংগত বিগত পাঁচ-ছয় দশক ধৰি বাঙালীসকলে ইচ্ছাকৃতভাৱে কোনো ব্যক্তিক হেয়জ্ঞান আৰু তুচ্ছজ্ঞান কৰিবলৈ কোনো সংকোচ নকৰাকৈ "হৰিদাস পাল" নামটো ব্যৱহাৰ কৰি আহিছে। আৰু ঠিক সেইবাবেই পাল উপাধি থকা পৰিয়ালত নৱজাতকৰ নাম কেতিয়াও "হৰিদাস" ৰখা নহয়।

উৎপত্তি

কথিত মতে, ১৮৭৬ খৃষ্টাব্দত অবিভক্ত বাংলাৰ ৰিষড়াত এটা দৰিদ্ৰ গন্ধবণিক পৰিয়ালত হৰিদাস পালৰ জন্ম হৈছিল। তেওঁৰ পিতৃ আছিল নিতাইচৰণ পাল। ১৮৯২ খৃষ্টাব্দত তেওঁ কলকাতালৈ গৈ এটা সোণৰ দোকানত কাম কৰিবলৈ ল'লে। ১৮৯৭ খৃষ্টাব্দত নিঃসন্তান ধনী ব্যক্তিজনৰ মৃত্যু হোৱাত তেওঁ সম্পত্তিৰ উত্তৰাধিকাৰী হয়। তাৰ পিছত, তেওঁ কলকাতাৰ বৰোবজাৰত কাঁচ আৰু লণ্ঠনৰ ব্যৱসায় আৰম্ভ কৰে। তেওঁৰ সততা আৰু পৰিশ্ৰমৰ ফলত ব্যৱসায় বৃদ্ধি পায় আৰু গুৱাহাটীলৈকে বিস্তৃত হয়। তেওঁ দানী ব্যক্তি আছিল আৰু শিক্ষামূলক কাৰ্যৰ লগত জড়িত আছিল। ১৯৩৩ খৃষ্টাব্দত হৰিদাস পাল কিডনীৰ অসুখত মৃত্যু প্ৰাপ্ত হয়। ১৯৬৫ খৃষ্টাব্দত কলকাতা কৰ্পোৰেশনে তেওঁৰ সন্মানত কলেজ লেনৰ নাম সলনি কৰি "হৰিদাস পাল লেন" ৰাখে।। এই ভদ্ৰলোকৰ নামৰ পৰাই এই ফকৰাটোৰ নাম আহিছে।

তথ্যসূত্ৰ

শ্ৰেণী:লোকগাথা
শ্ৰেণী:লোককথা
শ্ৰেণী:কিংবদন্তি
শ্ৰেণী:লোক-সংস্কৃতি
ন'বেল বঁটা (২০০১)

২০০১ বৰ্ষৰ ন'বেল বঁটা বিজয়ীৰ তালিকা:

১
পদাৰ্থ বিজ্ঞান

এৰিক এ. কৰ্নেল Eric A. Cornell

ক্ষাৰ পৰমাণুৰ লঘু গেছ-ত বসু-আইনষ্টাইন ঘনীভৱন সম্ভৱ কৰাৰ বাবে, আৰু ঘনীভূতৰ ধৰ্মৰ ওপৰত কৰা বুনিয়াদী আৰু প্ৰাথমিক পৰীক্ষাৰ বাবে ("for the achievement of Bose-Einstein condensation in dilute gases of alkali atoms, and for early fundamental studies of the properties of the condensates")
কাৰ্ল ই. ৱেইমেন Carl E. Wieman

|
উল্ফগাং কেটাৰ্লি Wolfgang Ketterle

২
ৰসায়ন বিজ্ঞান
|
উইলিয়াম এছ. ন'ৱেল্‌ছ William S. Knowles

কাইৰেল (chiral) অনুঘটকৰদ্বাৰা সম্পন্ন হাইড্ৰ'জেনেছন বিক্ৰিয়াৰ ওপৰত কৰা কৰ্মৰ বাবে ("for their work on chirally catalysed hydrogenation reactions")
|
ৰায়'জি ন'য়'ৰি Ryoji Noyori

|
কে. বেৰী ছাৰ্পলেছ K. Barry Sharpless

কাইৰেল (chiral) অনুঘটকৰদ্বাৰা সম্পন্ন অক্সিডেছন বিক্ৰিয়াৰ ওপৰত কৰা কৰ্মৰ বাবে ("for his work on chirally catalysed oxidation reactions")

৩
ফিজিঅ'লজী বা মেডিচিন
|
লিলেণ্ড এইচ. হাৰ্টৱেল Leland H. Hartwell

কোষীয় চক্ৰৰ মুখ্য নিৰ্ণায়ক সমূহৰ আৱিষ্কাৰৰ বাবে ("for their discoveries of key regulators of the cell cycle")
|
টিম হাণ্ট Tim Hunt

|
ছাৰ পল এম নাৰ্ছ Sir Paul M. Nurse

৪
সাহিত্য
|
ছাৰ বিদ্যাধৰ সূৰ্যপ্ৰসাদ নাইপল Sir Vidiadhar Surajprasad Naipaul

বোধদ্ৰেককাৰী বৰ্ণনা আৰু ন্যায়নিষ্ঠ সূক্ষ্মবিচাৰ একত্ৰিত কৰি তেখেতে ৰচনা কৰা কৰ্মৰাজীয়ে অৱদমিত ইতিহাসক আমাৰ চকুৰ আগত নিশ্চিত ভাৱে তুলি ধৰে ("for having united perceptive narrative and incorruptible scrutiny in works that compel us to see the presence of suppressed histories")

৫
ন'বেল শান্তি বঁটা
|
ৰাষ্ট্ৰসংঘ United Nations

এখন সুসংৱদ্ধ আৰু শান্তিপূৰ্ণ পৃথিৱী গঢ়াৰ বাবে তেওঁলোকে কৰি যোৱা কৰ্মৰ বাবে ("for their work for a better organized and more peaceful world")
|
ক'ফি আন্নান Kofi Annan

৬
অৰ্থনীতি বিজ্ঞান
|
জৰ্জ এ. একাৰলফ George A. Akerlof

অসুষম তথ্যৰে বজাৰৰ বিশ্লেষণৰ বাবে ("for their analyses of markets with asymmetric information")
|
এ. মাইকেল স্পেন্স A. Michael Spence

|
জোছেফ ই. ষ্টিগ্‌লিজ Joseph E. Stiglitz

তথ্য সংগ্ৰহ

"List of All Nobel Laureates 2001". Nobelprize.org. আহৰণ কৰা তাৰিখ: 01 Feb 2013

বাহ্যিক সংযোগ

ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট
শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
নাকৰ মালা

নাকৰ জিঞ্জিৰি হৈছে এক প্ৰকাৰৰ গহনা, যিটো শতিকাৰ আগতে সিন্ধু উপত্যকা সভ্যতাত ভাৰতৰ মহিলাৰ ফেশ্বনৰ অংশ হিচাপে উৎপত্তি হৈছিল।

শাৰীৰিক দিশ

সহজ ভাষাত ক’বলৈ গ’লে, নাকৰ শিকলি হ’ল নাকৰ ফুটা আৰু কাণৰ ফুটাৰ মাজত সংযোগ কৰা এক অলংকাৰ। সাধাৰণতে এই "শিকলিবোৰ" কোনো ধাতুৰে নিৰ্মিত শিকলিৰ কেইবাটাও সংযোগ (chain links)। অৱশ্যে প্ৰকৃত শিকলিৰ উপৰিও, "নাকৰ শিকলি" বুলিলে নাক আৰু কাণৰ মাজত সংযোগ স্থাপন কৰা অন্যান্য সামগ্ৰী যেনে মালাৰ মণি (rosary beads) আদিকো বুজাব পাৰে। ইয়াৰ উপৰিও আন সংযোগকাৰী বস্তুও ব্যৱহাৰ কৰিব পাৰি।

ইতিহাস

শতিকা ধৰি দক্ষিণ এছিয়া আৰু উত্তৰ আফ্ৰিকা (চুদান)ৰ মহিলাসকলে সাধাৰণতে নাকৰ শিকলি পৰিধান কৰি আহিছে। ভাৰতত ৬ষ্ঠ শতিকাৰ আগৰে পৰাই মহিলাসকলে এইবোৰ পৰিধান কৰি আহিছে। বহুতো ভাৰতীয় ভাস্কৰ্যত ইয়াৰ প্ৰমাণ স্পষ্টকৈ দেখা যায়। বিবাহ অনুষ্ঠানৰ সময়ত ই বিশেষভাৱে গুৰুত্বপূৰ্ণ। হিন্দু পৰম্পৰা অনুসৰি বিবাহৰ নিশা কইনাই নাকত এটি ফুটা বা অলংকাৰ পিন্ধে যিটো ভাৰতৰ কিছুমান অঞ্চলত শিকলিৰে কাণফুলি বা চুলিৰ সৈতে সংযোগ কৰা হয়; আনহাতে কিছুমান ঠাইত ই কেৱল নাকৰ আঙুঠি (নথ) বা নাকফুলি (nose stud) হিচাপে থাকে। প্ৰাচীন সনাতন ধৰ্মৰ বিশ্বাস অনুসৰি নাকৰ বাওঁফালে ফুটা কৰিলে প্ৰজনন আৰু গৰ্ভাশয়ৰ স্বাস্থ্যত সহায় হয়, সেয়েহে বিবাহৰ সময়ত মহিলাসকলে বাওঁফালৰ নাক ফুটা কৰোৱাইছিল।

উপ-সংস্কৃতি

বৰ্তমান সময়ত হিন্দু ৰীতি-নীতিৰ গ্ৰহণ আৰু গথিক ফেশ্বনৰ (Gothic fashion) প্ৰৱৰ্তনৰ ফলত নাকৰ শিকলি প্ৰচলিত হৈ পৰিছে। এতিয়া বিশ্বৰ বিভিন্ন উপ-সংস্কৃতিৰ মাজত ইয়াৰ ব্যৱহাৰৰ বাবে ই জনাজাত।

পদ্ধতি

১৯৪০ চনৰ দশকত বেজীটো বীজাণুমুক্ত কৰিবলৈ চিলাইৰ বেজীৰ তলত মেচৰ লাঠি জ্বলাই দিয়া হৈছিল। এটা আলু কাটি বিন্ধিবলগীয়া ঠাইখিনি সহায় কৰিবলৈ ব্যৱহাৰ কৰা হৈছিল। বেজীটো মাংসৰ মাজেৰে আলুৰ ওচৰলৈ ঠেলি দিয়া হয়। বেজীটো ঠেলি দিয়াৰ পিছত বেজীৰ চকুৰ মাজেৰে এডাল সূতা (ৰঙা আৰু হালধীয়া) পাৰ কৰা হৈছিল। তাৰ পিছত মাত্ৰ বিন্ধি যোৱা ফুটাটোত সূতাটো এৰি বেজীটো আঁতৰাই দিয়া হয়। এইটো অতি তৎপৰতাৰে কৰা হৈছিল যাৰ ফলত মাত্ৰ এটা চুটি চোকা বিষ হৈছিল। কেতিয়াবা, বিন্ধিবলগীয়া ঠাইখিনিৰ সংখ্যা দিবলৈ বৰফ ব্যৱহাৰ কৰা হৈছিল। আজিকালি বিন্ধাৰ বাবে ফুটা ষ্টেইনলেছ ষ্টীলৰ অস্ত্ৰোপচাৰ বেজী ব্যৱহাৰ কৰা হয়। বিন্ধাৰ পিছত বেজীটো আঁতৰাই কেপটিভ বেয়াৰিং ৰিং (CBR) সোমোৱাই দিয়া হয়। ১৮ৰ পৰা ২৪ কেৰেট সোণেৰে নিৰ্মিত ১৬ৰ পৰা ১২ গেজৰ আঙঠি। কাণৰ ফুটা বিন্ধিলে ভাল হোৱাৰ সময় ৩ৰ পৰা ৬ সপ্তাহ আৰু নাক বিন্ধিলে ভাল হোৱাৰ সময় ৬ৰ পৰা ১২ সপ্তাহ আমেৰিকাত বিন্ধা কেৱল শৰীৰ বিন্ধিবলৈ প্ৰমাণিত ব্যক্তিসকলেহে কৰিব পাৰে।

তথ্যসূত্ৰ

শ্ৰেণী:অলংকাৰ
২৯ মাৰ্চ

ঘটনাৱলী

২০১৫ - অষ্ট্ৰেলিয়াৰ মেলবৰ্ণত একাদশ ক্ৰিকেট বিশ্বকাপৰ ফাইনেল খেল অনুষ্ঠিত হয়। নিউজিলেণ্ডক ৭ উইকেটত পৰাজিত কৰি অষ্ট্ৰেলিয়া ৫ম বাৰৰ বাবে চেম্পিয়ন হয়।

জন্ম

১৯২৯ - উৎপল দত্ত, ভাৰতীয় অভিনেতা, চলচ্চিত্ৰ পৰিচালক আৰু লেখক।
১৯৩৩ - মীনা স্বামীনাথন, ভাৰতীয় শিক্ষাবিদ।
১৯৩৯ - জগদীপ, ভাৰতীয় অভিনেতা আৰু কমেডিয়ান।
১৯৩৯ - হনুমন্ত সিং, ভাৰতীয় ক্ৰিকেটাৰ।
১৯৫৬ - দীপ্তি ফুকন পাটগিৰি, অসমীয়া শিক্ষাবিদ।
১৯৯৮ - অদিতি অশোক, ভাৰতীয় পেছাদাৰী গল্ফ খেলুৱৈ আৰু অলিম্পিয়ান।

মৃত্যু

২০২০ - পৰৱাই মুন্নিয়াম্মা, ভাৰতীয় লোকসংগীত শিল্পী আৰু অভিনেত্ৰী।
২০২২ - চাৰ্লছ জেফ্ৰে, বৃটিছ উদ্ভিদবিজ্ঞানী

দিৱস

যুৱ দিৱস (টাইৱান)

তথ্য সংগ্ৰহ

বাহ্যিক সংযোগ

বিবিচি: এই দিনত
মগনলাল গান্ধী

মগনলাল খুশলচান্দ গান্ধী (; ১৮৮৩–১৯২৮) মোহনদাস কৰমচান্দ গান্ধীৰ এজন অনুৰাগী আছিল। তেওঁ মহাত্মাৰ এজন খুৰাৱকৰ নাতি আছিল, আৰু ১৯২৮ চনৰ ২৩ এপ্ৰিলত পাটনাত টাইফইড ৰোগত তেওঁৰ মৃত্যু হয়।

মগনলাল গান্ধীক মোহনদাস গান্ধীয়ে তেওঁৰ বহুতো কামত জড়িত কৰাইছিল। মগনলালৰ মতে সত্যাগ্ৰহ শব্দটোৱে গান্ধীৰ অহিংসা পদ্ধতিৰ সংজ্ঞা দিব পাৰে। গান্ধীয়ে কৈছিল- মগনলাল সবৰমতী আশ্ৰমৰ হৃদয় আৰু আত্মা স্বৰূপ আছিল। তেওঁ ১৯০৩ চনত দক্ষিণ আফ্ৰিকাত গান্ধীক অনুসৰণ কৰিছিল। পিছে অৱশেষত তেওঁ খুৰাকৰ স্বআৰোপিত অৰ্থহীনতাকেই অনুসৰণ কৰে আৰু ফণিক্স ছেটেলমেণ্টত যোগদান কৰে।

তথ্য সংগ্ৰহ

মগনলাল গান্ধী
গান্ধীৰ পৰিয়াল বৃক্ষ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি